CELEX: 32012R0593
Language: et
Date: 2012-07-05 00:00:00
Title: Komisjoni määrus (EL) nr 593/2012, 5. juuli 2012 , millega muudetakse määrust (EÜ) nr 2042/2003 õhusõidukite ja lennundustoodete ning nende osade ja seadmete jätkuva lennukõlblikkuse ning sellega tegelevate organisatsioonide ja isikute sertifitseerimise kohta  EMPs kohaldatav tekst

6.7.2012   
            
            
               ET
            
            
               Euroopa Liidu Teataja
            
            
               L 176/38
            
         KOMISJONI MÄÄRUS (EL) nr 593/2012,
   5. juuli 2012,
   millega muudetakse määrust (EÜ) nr 2042/2003 õhusõidukite ja lennundustoodete ning nende osade ja seadmete jätkuva lennukõlblikkuse ning sellega tegelevate organisatsioonide ja isikute sertifitseerimise kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 20. veebruari 2008. aasta määrust (EÜ) nr 216/2008, mis käsitleb tsiviillennunduse valdkonna ühiseeskirju ja millega luuakse Euroopa Lennundusohutusamet ning tunnistatakse kehtetuks nõukogu direktiiv 91/670/EMÜ, määrus (EÜ) nr 1592/2002 ning direktiiv 2004/36/EÜ, (1) eriti selle artikli 5 lõiget 5,
   ning arvestades järgmist:
   
               (1)
            
            
               Selleks et säilitada Euroopas lennundusohutuse ühtne kõrge tase, muudeti komisjoni 24. septembri 2003. aasta määrust (EÜ) nr 1702/2003, millega nähakse ette õhusõidukite ja nendega seotud toodete, osade ja seadmete lennukõlblikkuse ja keskkonnaohutuse sertifitseerimise ning projekteerimis- ja tootjaorganisatsioonide sertifitseerimise rakenduseeskirjad, (2) et kohaldada lihtsa konstruktsiooniga mootorõhusõidukite, -sportlennukite ning nendega seotud toodete, osade ja seadmete suhtes meetmeid, mis on kooskõlas nende lihtsa konstruktsiooni ja käitamise liigiga.
            
         
               (2)
            
            
               Komisjoni 20. novembri 2003. aasta määrust (EÜ) nr 2042/2003 õhusõidukite ja lennundustoodete ning nende osade ja seadmete jätkuva lennukõlblikkuse ning sellega tegelevate organisatsioonide ja isikute sertifitseerimise kohta (3) tuleks muuta, et see oleks jätkuvalt kooskõlas määruses (EÜ) nr 1702/2003 tehtud muudatustega, pidades eelkõige silmas ELA1 õhusõiduki uut määratlust ning võimalust paigaldada ohutuse seisukohalt mitteolulisi osi EASA vormi 1 kasutamata.
            
         
               (3)
            
            
               Euroopa Lennundusohutusamet (edaspidi „amet”) valmistas ette rakenduseeskirju käsitleva eelnõu ja esitas selle komisjonile määruse (EÜ) nr 216/2008 artikli 19 lõike 1 kohase arvamusena nr 1/2011, milles käsitletakse Euroopa kerge õhusõidukiga (ELA) seotud menetlusi, standardmuudatusi ja remonditöid.
            
         
               (4)
            
            
               Käesoleva määrusega ette nähtud meetmed on kooskõlas määruse (EÜ) nr 216/2008 artikli 65 alusel loodud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 2042/2003 muudetakse järgmiselt.
   
               1)
            
            
               Artikli 2 punkt k asendatakse järgmisega:
               „k)   „ELA1 õhusõiduk”– kõik järgmised Euroopa kerged mehitatud õhusõidukid:i)lennuk suurima stardimassiga kuni 1200 kg, mida ei liigitata keerukaks mootorõhusõidukiks;ii)purilennuk või mootorpurilennuk suurima stardimassiga kuni 1200 kg;iii)õhupall, mille õhku tõstmiseks kasutatava gaasi või kuuma õhu maht ei ole suurem kui 3400 m3 kuumaõhupallide puhul, 1050 m3 gaasiga täidetud õhupallide puhul ja 300 m3 trossiga kinnitatud ja gaasiga täidetud õhupallide puhul;iv)õhulaev, mis on ette nähtud mitte rohkem kui neljale sõitjale ning mille õhku tõstmiseks kasutatava gaasi või kuuma õhu maht ei ole suurem kui 3400 m3 kuuma õhuga täidetud õhulaevade puhul ja 1000 m3 gaasiga täidetud õhulaevade puhul.
         
               2)
            
            
               I lisa (M osa) ja II lisa (145. osa) muudetakse vastavalt käesoleva määruse lisale.
            
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. juuli 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 79, 19.3.2008, lk 1.
   
      (2)  ELT L 243, 27.9.2003, lk 6.
   
      (3)  ELT L 315, 28.11.2003, lk 1.
   
      LISA
      
                  1)
               
               
                  Määruse (EÜ) nr 2042/2003 I lisa (M osa) muudetakse järgmiselt.
                  
                              a)
                           
                           
                              Jaotise M.A.302 punkt d asendatakse järgmisega:
                              
                                          „d)
                                       
                                       
                                          Õhusõiduki hooldusprogramm peab vastama
                                          
                                                      i)
                                                   
                                                   
                                                      pädeva asutuse välja antud juhenditele;
                                                   
                                                
                                                      ii)
                                                   
                                                   
                                                      jätkuva lennukõlblikkuse tagamise juhenditele,
                                                      
                                                                  —
                                                               
                                                               
                                                                  mille on välja andnud tüübisertifikaadi, piiratud tüübisertifikaadi, täiendava tüübisertifikaadi, oluliste remonditööde projekti kinnituse, Euroopa tehnilistele normatiividele vastava (ETSO) loa või määruse (EÜ) nr 1702/2003 ja selle lisa (21. osa) alusel välja antud muu loa omanikud ning
                                                               
                                                            
                                                                  —
                                                               
                                                               
                                                                  mis on lisatud määruse (EÜ) nr 1702/2003 lisa (21. osa) punktis 21A.90B või punktis 21A.431B osutatud sertifitseerimistingimustele (vajaduse korral);
                                                               
                                                            
                                                
                                                      iii)
                                                   
                                                   
                                                      omaniku või jätkuvat lennukõlblikkust tagava organisatsiooni välja pakutud lisa- või alternatiivsetele juhenditele, kui need juhendid on heaks kiidetud kooskõlas jaotisega M.A.302, välja arvatud punkti e kohased ohutusalaste ülesannete täitmise ajavahemikud, mida võidakse pikendada, tingimusel et hooldusprogramm vaadatakse punkti g kohaselt läbi piisavalt sageli ja ainult siis, kui hooldusprogramm kiidetakse otseselt heaks jaotise M.A.302 punkti b alusel.”
                                                   
                                                
                                    
                        
                              b)
                           
                           
                              Jaotis M.A.304 asendatakse järgmisega:
                              „M.A.304   Muudatus- ja remonditööde dokumendid
                              
                              Kahjusid hinnatakse ning muudatus- ja remonditöid tehakse vastavalt vajadusele järgmiste dokumentide põhjal:
                              
                                          a)
                                       
                                       
                                          ameti kinnitatud dokumendid või
                                       
                                    
                                          b)
                                       
                                       
                                          21. osa kohaselt sertifitseeritud projekteerimisettevõtte poolt heaks kiidetud dokumendid või
                                       
                                    
                                          c)
                                       
                                       
                                          dokumendid, mis on esitatud määruse (EÜ) nr 1702/2003 lisa (21. osa) punktis 21A.90B või punktis 21A.431B osutatud sertifitseerimistingimustes.”
                                       
                                    
                        
                              c)
                           
                           
                              Jaotist M.A.502 muudetakse järgmiselt:
                              
                                          i)
                                       
                                       
                                          punkt a asendatakse järgmisega:
                                          
                                                      „a)
                                                   
                                                   
                                                      Komponente, v.a määruse (EÜ) nr 1702/2003 lisa (21. osa) punkti 21A.307 alapunktis c osutatud komponendid, hooldavad käesoleva lisa (M osa) A jao F alajao või II lisa (145. osa) nõuete kohaselt sertifitseeritud hooldusorganisatsioonid.”;
                                                   
                                                
                                    
                                          ii)
                                       
                                       
                                          lisatakse punkt e:
                                          
                                                      „e)
                                                   
                                                   
                                                      Määruse (EÜ) nr 1702/2003 lisa (21. osa) punkti 21.A307 alapunktis c osutatud komponente hooldavad käesoleva lisa (M osa) A jao F alajao või 145. osa nõuete kohaselt sertifitseeritud A-klassi pädevusega organisatsioonid või jaotise M.A.801 punkti b alapunktis 2 osutatud lennundustehnilised töötajad või hooldab neid jaotise M.A.801 punkti b alapunktis 3 osutatud omanik-piloot, kui komponent on õhusõidukile paigaldatud või hooldustööde hõlbustamiseks õhusõidukilt ajutiselt eemaldatud. Käesoleva punkti kohaselt tehtud hoolduse puhul ei anta välja EASA vormi 1 ning selle suhtes kohaldatakse jaotises M.A.801 sätestatud nõudeid õhusõiduki hooldustõendi väljaandmise kohta.”
                                                   
                                                
                                    
                        
                              d)
                           
                           
                              Jaotise M.A.613 punkt a asendatakse järgmisega:
                              
                                          „a)
                                       
                                       
                                          Kui kõik nõutavad komponendi hooldustööd on kooskõlas käesoleva alajaoga lõpetatud, antakse kooskõlas jaotisega M.A.802 välja komponendi hooldustõend. EASA vormi 1 ei anta välja nendele komponentidele, mida hooldatakse vastavalt jaotise M.A.502 punktile b, d või e, ega komponentidele, mis on toodetud kooskõlas jaotise M.A.603 punktiga c.”
                                       
                                    
                        
                              e)
                           
                           
                              Jaotise M.A.614 punkt b asendatakse järgmisega:
                              
                                          „b)
                                       
                                       
                                          Sertifitseeritud hooldusorganisatsioon esitab õhusõiduki omanikule igast hooldustõendist koopia ning koopia igast sellisest dokumendist remondi- või muudatustööde kohta, mida on kasutatud remondi- või muudatustööde tegemisel.”
                                       
                                    
                        
                              f)
                           
                           
                              Jaotise M.A.710 punkt a asendatakse järgmisega:
                              
                                          „a)
                                       
                                       
                                          Jaotises M.A.901 sätestatud õhusõiduki lennukõlblikkuse kontrolli nõude täitmiseks teeb jätkuvat lennukõlblikkust tagav sertifitseeritud organisatsioon kõikide õhusõiduki dokumentide protokollitud kontrolli, et veenduda järgmises:
                                          
                                                      1.
                                                   
                                                   
                                                      plaaneri, mootori ja propelleri lennuajad ning nendega seotud lennutsüklid on nõuetekohaselt dokumenteeritud ning
                                                   
                                                
                                                      2.
                                                   
                                                   
                                                      lennukäsiraamat vastab õhusõiduki konfiguratsioonile ja on ajakohastatud ning
                                                   
                                                
                                                      3.
                                                   
                                                   
                                                      kõik heakskiidetud hooldusprogrammi järgi õhusõidukil teha olevad hooldustööd on tehtud ning
                                                   
                                                
                                                      4.
                                                   
                                                   
                                                      kõik teadaolevad defektid on parandatud või vajaduse korral on õhusõiduk kontrollitult suunatud defektide kõrvaldamisele ning
                                                   
                                                
                                                      5.
                                                   
                                                   
                                                      kõik kehtivad lennukõlblikkuseeskirjad on täidetud ja nõuetekohaselt registreeritud ning
                                                   
                                                
                                                      6.
                                                   
                                                   
                                                      kõik õhusõidukil tehtud muudatus- ja remonditööd on registreeritud ning vastavuses määruse (EÜ) nr 1702/2003 lisa (21. osa) nõuetega ning
                                                   
                                                
                                                      7.
                                                   
                                                   
                                                      kõik õhusõidukile paigaldatud piiratud kasutusega komponendid on nõuetekohaselt tähistatud, registreeritud ja need ei ole ületanud oma ettenähtud kasutusiga ning
                                                   
                                                
                                                      8.
                                                   
                                                   
                                                      kõik hooldustööd on üle antud I lisa (M osa) nõuete kohaselt ning
                                                   
                                                
                                                      9.
                                                   
                                                   
                                                      aktuaalne massi ja balansseeringu aruanne vastab õhusõiduki konfiguratsioonile ja kehtib ning
                                                   
                                                
                                                      10.
                                                   
                                                   
                                                      õhusõiduk vastab oma konstruktsioonitüübi viimasele ameti poolt kinnitatud versioonile ning
                                                   
                                                
                                                      11.
                                                   
                                                   
                                                      vajaduse korral on õhusõidukil mürasertifikaat, mis vastab määruse (EÜ) nr 1702/2003 lisa (21. osa) I alajao kohasele õhusõiduki konfiguratsioonile.”
                                                   
                                                
                                    
                        
                              g)
                           
                           
                              Jaotise M.A.802 punkt b asendatakse järgmisega:
                              
                                          „b)
                                       
                                       
                                          Käitamissertifikaat EASA vormil 1 vastab komponendi hooldustõendile, välja arvatud juhul, kui õhusõiduki komponentide hooldustöid tehti kooskõlas jaotise M.A.502 punktiga b, d või e, millisel juhul kohaldatakse hoolduse suhtes jaotise M.A.801 kohaseid hooldustõendi väljaandmise menetlusi.”
                                       
                                    
                        
                              h)
                           
                           
                              Jaotise M.A.902 punkt b asendatakse järgmisega:
                              
                                          „b)
                                       
                                       
                                          Õhusõiduk ei tohi lennata, kui tema lennukõlblikkussertifikaat on kehtetu või kui
                                          
                                                      1.
                                                   
                                                   
                                                      õhusõiduki või mis tahes sellele paigaldatud komponendi jätkuv lennukõlblikkus ei vasta käesoleva osa nõuetele või
                                                   
                                                
                                                      2.
                                                   
                                                   
                                                      õhusõiduk ei vasta enam ameti poolt kinnitatud konstruktsioonitüübile või
                                                   
                                                
                                                      3.
                                                   
                                                   
                                                      õhusõiduki kasutamisel on rikutud heakskiidetud lennukäsiraamatu või lennukõlblikkussertifikaadi tingimusi, ilma et oleks võetud asjakohaseid meetmeid, või
                                                   
                                                
                                                      4.
                                                   
                                                   
                                                      õhusõiduk on osalenud õnnetuses või vahejuhtumis, mis mõjutab tema lennukõlblikkust, ja pärast seda ei ole võetud asjakohaseid meetmeid tema lennukõlblikkuse taastamiseks või
                                                   
                                                
                                                      5.
                                                   
                                                   
                                                      mõni muudatus- või remonditöö ei ole kooskõlas määruse (EÜ) nr 1702/2003 lisaga (21. osa).”
                                                   
                                                
                                    
                        
                              i)
                           
                           
                              I lisa (M osa) VIII liite punkti b („Hooldustööd”) alapunkt 8 asendatakse järgmisega:
                              
                                          „8)
                                       
                                       
                                          see sisaldub VII liites või komponentide hooldustööde loetelus kooskõlas jaotise M.A.502 punktiga a, b, c või d.”
                                       
                                    
                        
            
                  2)
               
               
                  Määruse (EÜ) nr 2402/2003 II lisa (145. osa) muudetakse järgmiselt.
                  
                              a)
                           
                           
                              Jaotist 145.A.42 muudetakse järgmiselt:
                              
                                          i)
                                       
                                       
                                          punkt a asendatakse järgmisega:
                                          
                                                      „a)
                                                   
                                                   
                                                      Kõik komponendid tuleb liigitada järgmistesse kategooriatesse ja asjakohaselt üksteisest eraldada:
                                                      
                                                                  1.
                                                               
                                                               
                                                                  rahuldavas seisukorras komponendid, mille kohta on välja antud hooldustõend EASA vormil 1 või sellega samaväärsel vormil ning mis on tähistatud kooskõlas määruse (EÜ) nr 1702/2003 lisa (21. osa) Q alajaoga;
                                                               
                                                            
                                                                  2.
                                                               
                                                               
                                                                  kasutuskõlbmatud komponendid, mida tuleb kooskõlas käesoleva alajaoga hooldada;
                                                               
                                                            
                                                                  3.
                                                               
                                                               
                                                                  praakkomponendid, mis liigitatakse kooskõlas jaotise 145.A.42 punktiga d;
                                                               
                                                            
                                                                  4.
                                                               
                                                               
                                                                  õhusõidukite, mootorite, propellerite või õhusõidukite muude komponentide standardvaruosad, kui need on esitatud tootja illustreeritud varuosakataloogis ja/või tehnilistes normdokumentides;
                                                               
                                                            
                                                                  5.
                                                               
                                                               
                                                                  hoolduses kasutatavad toor- ja tarbimisvalmis materjalid, kui organisatsioon on veendunud, et need vastavad nõutavatele spetsifikatsioonidele ning nende päritolu on asjakohaselt jälgitav. Iga materjaliga peavad kaasas olema dokumendid, mis on otseselt seotud vastava materjaliga ning mille hulgas on deklaratsioon spetsifikatsioonile vastavuse kohta ning tootja ja tarnija andmed;
                                                               
                                                            
                                                                  6.
                                                               
                                                               
                                                                  määruse (EÜ) nr 1702/2003 lisa (21. osa) jaotise 21A.307 punktis c osutatud komponendid.”;
                                                               
                                                            
                                                
                                    
                                          ii)
                                       
                                       
                                          lisatakse punkt e:
                                          
                                                      „e)
                                                   
                                                   
                                                      Määruse (EÜ) nr 1702/2003 lisa (21. osa) jaotise 21A.307 punktis c osutatud komponendid võib paigaldada üksnes juhul, kui õhusõiduki omanik leiab, et need on tema õhusõidukile paigaldamiseks kõlblikud.”
                                                   
                                                
                                    
                        
                              b)
                           
                           
                              Jaotise 145.A.50 punkt d asendatakse järgmisega:
                              
                                          „d)
                                       
                                       
                                          Hooldustõend antakse välja pärast mis tahes hooldustöid, mis on tehtud õhusõidukilt maha võetud komponendile. I lisa (M osa) II liites osutatud käitamissertifikaat (EASA vorm 1) on ühtlasi komponendi hooldustõend, välja arvatud juhul, kui jaotise M.A.502 punktis b või punktis e on sätestatud teisiti. Kui organisatsioon hooldab komponenti oma tarbeks, ei pruugi olla vaja EASA vormi 1 sõltuvalt organisatsiooni enda käsiraamatu kohasest komponentide kasutusse laskmise korrast.”
                                       
                                    
                        
                              c)
                           
                           
                              Jaotise 145.A.55 punkt b asendatakse järgmisega:
                              
                                          „b)
                                       
                                       
                                          Organisatsioon esitab õhusõiduki käitajale igast hooldustõendist koopia ning koopia igast sellisest dokumendist remondi- või muudatustööde kohta, mida on kasutatud remondi- või muudatustööde tegemisel.”
                                       
                                    
                        
                              d)
                           
                           
                              Jaotise 145.A.65 punkt b asendatakse järgmisega:
                              
                                          „b)
                                       
                                       
                                          Organisatsioon kehtestab pädeva asutusega kooskõlastatud korra, mille puhul võetakse headest hooldustavadest kinnipidamiseks ja käesoleva osa nõuete täitmiseks arvesse inimfaktoreid ja -võimeid ning mis hõlmab selgesõnalist töökäsku või lepingut, nii et õhusõidukile või komponentidele on võimalik välja anda hooldustõend kooskõlas jaotisega 145.A.50.
                                          
                                                      1.
                                                   
                                                   
                                                      Käesoleva punkti kohast hooldustööde tegemise korda kohaldatakse jaotiste 145.A.25–145.A.95 suhtes.
                                                   
                                                
                                                      2.
                                                   
                                                   
                                                      Hooldustööde tegemise kord, mille organisatsioon on kehtestanud või kehtestab käesoleva punkti alusel, peab hõlmama hooldustööde kõiki aspekte, kaasa arvatud eritööde tegemine ja kontrollimine, ning standardeid, mille kohaselt organisatsioon kavatseb kõnealuseid töid teha.
                                                   
                                                
                                                      3.
                                                   
                                                   
                                                      Hooldustööde tegemise kord, mille organisatsioon on kehtestanud või kehtestab käesoleva punkti alusel, peab hõlmama hooldustööde kõiki aspekte, kaasa arvatud eritööde tegemine ja kontrollimine, ning standardeid, mille kohaselt organisatsioon kavatseb kõnealuseid töid teha. Kui selliste tööde tegemiseks on olemas üksnes üks isik, peab organisatsiooni vastav töökäsk või -leht sisaldama täiendavat etappi selle isiku tehtud tööde ülekontrollimiseks pärast nende lõppu.
                                                   
                                                
                                                      4.
                                                   
                                                   
                                                      Kehtestada tuleb hooldustööde tegemise kord selle tagamiseks, et kahjusid hinnatakse ning muudatus- ja remonditöid tehakse jaotises M.A.304 kindlaks määratud dokumentide põhjal.”